สวัสดีค่ะ หนูเป็นเชื้อราในช่องคลอดค่ะ มีอาการทุกอย่าง ทีแรกไม่ค่อยเป็นมากค่ะเลยปล่อยไป พอมาเมื่อคืน มีอาการแสบร้อนตลอดเวลาหรือจะเวลาปัสสาวะก็ยังคงแสบอะค่ะ คันระคายเคืองแสบมากที่ปากช่องคลอดเลยค่ะ ทำให้ไม่สามารถนอนได้เลย บริเวณปากช่องคลอดมีอาการบวม แดง มีตุ่มๆพองๆเยอะเลยค่ะ ส่วนตกขาวก็มีเป็นน้ำใสๆมีกลิ่นคาว เพิ่งจะมีอาการแบบนี้เมื่อคืนเลยค่ะ กว่าจะไปตรวจภายในก็ตั้งอาทิตย์หน้า คุณมียาอะไรที่ช่วยบรรเทาอาการเชื้อราในช่องคลอดบ้างคะ
สวัสดีค่ะ poo,อาการแสบร้อนในช่องคลอด คัน ระคายเคือง มีตุ่มพองๆ บวมแดง ที่ปากช่องคลอด ตกขาวเป็นน้ำใสๆ มีกลิ่น อาจเกิดจาก1.เริมที่อวัยวะเพศ เริ่มแรกจะมีลักษณะเป็นตุ่มน้ำใสบริเวณอวัยวะเพศ มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีอาการเจ็บและแสบมาก แผลอาจมีน้ำเหลืองซึมได้ นอกจากนี้อาจมีไข้ ปวดหัว ปวดเมื่อยตัว อ่อนเพลียร่วมด้วย และอาจมีปัสสาวะแสบขัดได้2. ติดเชื้อราในช่องคลอด อาการคือจะมีตกขาวปริมาณมาก สีขาวขุ่นคล้ายแป้งเปียกหรือนมบูด แต่จะไม่มีกลิ่นเหม็น ร่วมกับอาการคันและแสบในช่องคลอด หากการติดเชื้อราลามมาบริเวณอวัยวะเพศภายนอก ก็อาจเกิดเป็นผื่นสีแดง หรือผิวหนังมีการบวมแดงได้3. การติดเชื้อปรสิตในช่องคลอด ซึ่งอาจทำให้อวัยวะเพศและช่องคลอดบวมแดง มีเจ็บ แสบหรือคันได้ ตกขาวมีลักษณะผิดปกติ และมีกลิ่นเหม็น4. ติดเชื้อโรคติดต่อทางเพศสัมพันธ์อื่นๆ เช่น หนองในแท้ หนองในเทียมดังนั้น หากอาการเป็นมาก แนะนำควรไปพบสูติ-นรีแพทย์เพื่อตรวจและรับยารักษาที่ตรงกับโรคค่ะ เพราะอาจจะไม่ได้เกิดจากการติดเชื้อราก็ได้ หากทานยาโดยไม่ตรงกับโรค ก็อาจทำให้เราได้รับผลข้างเคียงโดยไม่จำเป็นค่ะ